PATVIRTINTA

 Lopšelio-darželio “Lašelis” direktoriaus

 2021 m. vasario 17 d. įsakymu Nr. V-36

**VILNIAUS MIESTO METODINIO RATELIO ,,AUŠRA“ IKIMOKYKLINIO IR PRIEŠMOKYKLINIO UGDYMO ĮSTAIGŲ PARODA**

**,,PRIESAIKA ŽEMEI“**

**NUOSTATAI**

**BENDROSIOS NUOSTATOS**

1. Virtualios ikimokyklinių ir priešmokyklinių ugdymo įstaigų paroda ,,Priesaika Žemei“ (toliau-Virtuali paroda) nuostatai reglamentuoja tikslą, uždavinius, dalyvius, organizavimo ir vykdymo tvarką.

2. Virtualią parodą organizuoja Vilniaus lopšelis-darželis ,,Lašelis“. Virtualios parodos koordinatorė direktorės pavaduotoja ugdymui Galina Davsevič. Parodą rengia ir organizuoja ikimokyklinio ugdymo auklėtojos Jelena Mučin ir Tatiana Mitruščenkova.

3. Virtualios parodos nuostatai skelbiami Vilniaus lopšelio-darželio ,,Lašelis“ svetainėje www.laselis.vilnius.lm.lt.

**TIKSLAS IR UŽDAVINIAI**

4. Virtualios parodos **tikslas**-suvienyti pastangas ir kūrybinį potencialą, išreiškiant bendrą rūpestį ir meilę žemei.

5. **Uždaviniai**:

5.1 Suteikti galimybę išgyventi kūrybos ir draugystės džiaugsmą švenčiant Tarptautinę Žemės dieną;

5.2 Skatinti vaikų kūrybiškumą įgyvendinant kūrybines idėjas, išradingumą, vaizduotę, fantazijas;

5.3 Skatinti ugdymo įstaigų bendravimą ir bendradarbiavimą;

**DALYVIAI**

6. Virtualioje parodoje kviečiami dalyvauti ikimokyklinio ir priešmokyklinio ugdymo įstaigų ugdytiniai, jų tėvai, mokytojai, kiti bendruomenės nariai.

**PARODOS ORGANIZAVIMO TVARKA**

7. Kūrybiniai darbeliai (priesaikos) pagaminti iš įvairių buitinių medžiagų, antrinių žaliavų.

8. Parodai reikia nufotografuoti sukurtą ,, Priesaiką Žemei“.

9. Darbelių skaičius iki 2 nuotraukų.

10. Nuotraukas ir užpildytą dalyvio anketą (Priedas Nr.1) prašome siųsti iki 2021 m. kovo 18 d. el. paštu rastine@laselis.vilnius.lm.lt virtualiai parodai ,,PRIESAIKA ŽEMEI“.

11. Virtualios parodos pristatymas bus eksponuojamas nuo 2021-03-22 🡪 l/d ,,Lašelis“ svetainėje www.laselis.vilnius.lm.lt

12. Iškilus klausimams informacija teikiama telefonu 867241642 ; (85)2384301 ir el. paštu rastine@laselis.vilnius.lm.lt

**DALYVIŲ APDOVANOJIMAS**

13. Visos parodos dalyviai bus apdovanoti Vilniaus lopšelio-darželio ,,Lašelis“ direktoriaus padėkos raštais. Padėkos raštai bus išsiųsti nurodytu elektroniniu paštu.

**BAIGIAMOSIS NUOSTATOS**

14. Autorius, pateikdamas nuotrauką parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukos pateikę asmenys.

15. Visą informaciją apie parodą teikia Direktorės pavaduotoja ugdymui Galina Davsevič tel. 867241642 ,(85)2384301; el. paštu rastine@laselis.vilnius.lm.lt

 **Priedas Nr.1**

ĮSTAIGŲ VIRTUALI PARODA

,,PRIESAIKA ŽEMEI“

DALYVIO ANKETA

|  |  |
| --- | --- |
| Ugdymo įstaigos pavadinimas |  |
| Pedagogo vardas, pavardė |  |
| Autoriaus vardas, pavardė |  |
| Įstaigos elektroninis paštas |  |